Blinker je tajla autoka lebo inkszygo pojazdu, kerōm sie dowo znać ô zamiyrzyniu pōmiyniynia kerunku jazdy lebo pasa ruchu. Ôbycznie je to byrna dekńōno bez pomarańczowy abo żōłty kōnsek plastika (we USA czyrwiōny). Blinkery sōm zastyrczōne po dwa na przodku a zadku, niykej tyż ze ôbu bokōw na szucblechach, a idzie je tyż trefić zastyrczōne pode zdzrzadołkōma. Blinkery kere mōmy terozki zaczli rychtować we 1951 roku, jedne ze piyrszych mioły je Fordy Taunusy. Downij ô pōmiyniyniu kerunku dowało sie znać rynkōma lebo bez mechaniczne ramie.